Folketing
2002-02-19

Fru Gitte Seeberg nævnte, at vi stadig væk yder temmelig meget i miljøbistand, selv efter de beskæringer, der har været. Men er det ikke rigtigt, at det, der er sket på miljøbistanden - bare sådan at vi forstår hinanden - er, at der er røget godt og vel 500 mio. kr. under Mifresta-rammen, at der dertil kommer ca. 200-300 mio. kr. under ulandsrammen på miljø, som også er sparet væk, plus at hele Øststøtten på 668 mio. kr. foreløbig er indsat på en spærret konto? Er det ikke i det omfang, vi taler om, miljøbistanden er reduceret samlet set? I forbindelse med Øststøtten er det jo et problem, at der er en lang række projekter, der er i gang, hvor danske virksomheder og ngo'er er involveret, og hvor man nu skal i gang med nye faser af projekterne, som i bedste fald bliver forsinket og udskudt og i værste fald falder til jorden. Vil Det Konservative Folkeparti arbejde for, at en del af den reserverede konto, f.eks. 150 mio. kr., bliver frigivet meget hurtigt, sådan at der ikke kommer unødvendige afbræk i de projekter, der er i gang, når man skal i gang med en ny fase? Så er jeg også meget spændt på, om Det Konservative Folkeparti ønsker at fastholde målsætningen om 1 pct.